  Наталья Тетерина 12-тӥ коньывуонэ Глаз ёросысь Куреггурт шоръёзо школа 110 ар тырмонэзлы сӥзем сӥё-дано ужрад ортчытоз. Дышетсконнилэн котырес лыдпусэз азьын ивортодэтъя «Удмуртия» агентство школаысь удмурт кылъя но литературая дышетӥсен Маргарита Чибышеваен вераськиз но тодӥз, мар бордысен ужъюртлэн историез кутскиз но кыӵе ужъемышъёсыныз школа туннэ данъяське. Дышетӥсьлэн кылъёсызъя, Куреггуртысь школа 1908-тӥ арын земской школа кадь усьтӥськиз. Ар ортчыса, солэн нимыз воштӥськиз – 1909-тӥ арысь ужкагазъёсын дышетсконни огъя трудовой школа гожтэмын. Маргарита Чибышева малпамъя, вазен школаын пиналъёс но, арлыдоос но дышетскизы. Ужъюрт Куреггуртлы матысь гуртъёсысь дышетскисьёсты огазеяз. Али дыръёсы Самки гуртысь, Коротай гуртысь, Кабакгуртысь, Чудналась – ньыль гуртысь соос лыктыло на. Нош асзьло дыръёсы эшшо Кортыш школа вал на, Мыртыкысь лыктылӥзы пиналъёс, Тагапиысь лыктылӥзы пиналъёс. Трос милям гуртъёсмы вал Маргарита Чибышева, Куреггуртысь дышетӥсьӦнерчи верамъя, берло дыре гуртысь егитъёс каре кошкемен валче, дышетскисьёслэн лыдӟы ичиоме. Туннэ нуналлы школаын 67 пинал дышетске. Соослы тодон-валанъёс 23 педагогъёс сёто. Дышетсконлэн азинскемез сярысь верано ке, Куреггурт школаысь пиналъёс ӵемгес элькунлэсь палэнэ вылӥ дышетскон басьтыны потаны кутскизы, шуэ Маргарита Чибышева. Та ЕГЭ пыртэм бере, мон малпамъя, со пиналъёслы сыӵе луонлык сётэ дышетскыны пырыны Удмурт шаере гинэ ӧвӧл, Удмурт шаерлэн палэназ но. Тани вуэмын ни дышетскисьёсмы милям Москвае но дышетскыны, туэ но одӥгез дышетскисьмы 11 класс бере Москвае мынӥз. Перме мыно, Екатеринбурге мыно Маргарита Чибышева, Куреггуртысь дышетӥсьТодон-валанъёсты басьтон сяна, Куреггурт школаысь пиналъёс спортъя но азинско. Капчи атлетикая, волейболэн шудонъя дышетсконни пыр ортчемъёс ёрос но элькун ӵошатсконъёсы потало. Милям татын капчи атлетика но, волейбол но туж зол пуктэмын. Лапта но берло дыръёсы милям татын азинске. Физкультураен дышетӥсьёсмы милям золэсь Маргарита Чибышева, Куреггуртысь дышетӥсьОзьы ик дышетӥсьёс анай-атайёсын но огкылысь ужаны тыршо. Кылсярысь, удмурт кылэз но литератураез дышетон ласянь споръяськонъёс кылдо ке, шумпоттытэ, удмурт кылэз дышетыны пумит луись анай-атайёслы кыллэсь кулэлыксэ ӵапак ӟуч анай-атайёс валэкто. Тросэз соос йӧскалык кылэз дышетон понна дурбасьто. Туж мон шумпотӥ, куке не школалэн директорез, не дышетӥсь вераз, со кулэ шуыса, а анай-атайёс, ӵапак воргоронъёс. Одӥгез, со ачиз удмуртэз но уг вала, ӟуч со, но со ӟуч кылын вераз: «Удмурт шаерын улыса, тӥляд потэ пиналъёсты удмурт кылэз медаз дышетэ шуыса» Маргарита Чибышева, Куреггуртысь дышетӥсьУдмурт кылэз дышетыны пиналъёслэн но мылкыдзы вань, малы ке шуоно та тодметъя ик нылпиос ӵемгес эскерон ужъёсын но пӧртэм конференциосы потало. Озьыен, дышетскисьёс удмурт кыллэсь кулэлыксэ адӟо, шуэ дышетӥсь Школалэсь котырес лыдпуссэ Куреггуртын паськыт пусйыны чаклало. Ужрадэ дышетсконнилэн данъяськымон выпускникъёсыз но пыриськозы. Ӧтем куноос пӧлын школаез йылпумъямъёс: Кун Думаысь депутат Виктор Шудегов, истори тодосъя кандидат Люция Волкова, «Мынам Удмуртие» телерадиокомпаниысь валтӥсь редакторлэн йӧскалык вещания воштӥсез Сергей Касаткин, самодеятельной крезьгурчи Августа Васильева но мукетъёсыз. Тегъёс: Дышетон Глазкар пиналъёс школаос  